વડા પ્રધાને બીજી એક સ્વચ્છ ભારત અભિયાનની મહત્ત્વાકાંક્ષી યોજના અમલમાં મૂકી છે. ભાજપના મોટા ભાગના સાંસદો ઉત્તર ભારતના છે પણ સ્વચ્છ શહેરોની યાદીમાં ઉત્તર ભારતનાં શહેરો ક્યાંય દેખાતાં નથી, જોકે તેના માટે રાજ્ય સરકાર અને શહેરના વહીવટકર્તાઓ જવાબદાર છે, પરંતુ ભાજપના સાંસદો પોતાની જવાબદારીમાંથી ફરી શકે તેમ નથી. ઉત્તર પ્રદેશના ૮૦ સાંસદોમાંથી ૭૧ ભાજપના છે, પરંતુ ગણતરીના સાંસદોને બાદ કરતાં મોટા ભાગના લોકસભામાં પણ નિષ્ક્રિય જણાય છે અને પોતાના મતવિસ્તારમાં પણ. આવી જ સ્થિતિ અન્ય રાજ્યના સાંસદોની પણ છે. ભાજપનો દાવો છે કે સાંસદોની સંખ્યામાં તેમનો પક્ષ મોટો છે, પરંતુ સારા પક્ષ તરીકે કયાં છે?